Държавен вестник, бр. 58, 2014 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  58
и практики, финансирани със средства от 
Европейския съюз и от други международни 
донори или програми.
Чл. 2. Целта на наредбата е да създаде ус­
ловия за провеждането на студентски стажове 
в държавната администрация и да осигури 
възможности за професионално ориентиране, 
придобиване на практически опит, знания и 
умения, които допълват теоретичното обуче­
ние на студентите.
Чл. 3. (1) Продължителността на стажа в 
държавната администрация е от 10 до 45 ра­
ботни дни.
(2) Студентските стажове, които се ор­
ганизират централизирано, се провеждат в 
периода от 1 юли до 30 септември.
(3) Дистанционни стажове могат да се 
организират централизирано и извън периода 
по ал. 2.
(4) По време на стажа студентите не полу­
чават възнаграждение и времето не се зачита 
за трудов и осигурителен стаж.
Чл. 4. (1) Управлението и координаци­
ята на студентските стажове в държавната 
администрация, както и поддържането на 
Портала за студентски стажове в държавната 
администрация, наричан по-нататък „портала“, 
се осъществяват от дирекция „Модернизация 
на администрацията“ в администрацията на 
Министерския съвет.
(2) Подготовката и организирането на 
студентските стажове в отделните админи­
страции се осъществяват от координатори, 
определени със заповед на съответния орган 
на изпълнителната власт или на оправомощено 
от него длъжностно лице. Със заповедта се 
определят и резервни координатори, които да 
заместват титулярите в случай на отсъствие.
(3) Координаторите получават от дирекци­
ята по ал. 1 пароли за достъп до администра­
тивната част на портала. Паролите не могат 
да бъдат предоставяни на други лица.
Г л а в а  в т о р а
УСЛОВИЯ И РЕД ЗА ПРОВЕЖДАНЕ НА 
СТАЖОВЕТЕ
Раздел І 
Подготовка на стажа
Чл. 5. (1) Набирането на кандидати при 
централизираното провеждане на студентските 
стажове се извършва най-малко веднъж годиш­
но, като дирекцията по чл. 4, ал. 1 определя 
срок за въвеждането в портала от отделните 
администрации на необходимата информация 
за провеждането на стажа.
(2) Ръководителите на структурни звена в 
конкретната администрация заявяват потреб­
ностите от стажанти, като определят:
1. броя стажанти;
2. професионалното направление, по което 
трябва да се обучават студентите, които ще 
стажуват съгласно Класификатора на обла­
стите на висшето образование и професио­
налните направления, приет с Постановление 
№ 125 на Министерския съвет от 2002 г. (обн., 
ДВ, бр. 64 от 2002 г.; изм. и доп., Решение 
№ 10827 на Върховния административен съд 
от 2003 г. – бр. 106 от 2003 г.; изм. и доп., 
бр. 32 и 94 от 2005 г.);
3. периода, през който да се проведе стажът;
4. продължителността на стажа;
5. специфичните изисквания към кандида­
тите, когато това е необходимо.
(3) При децентрализираното провеждане 
на студентските стажове заявяването на по­
требностите от стажанти се извършва по реда 
на ал. 2 чрез портала.
Раздел ІІ
Набиране на кандидати и подбор
Чл. 6. (1) Началото на процедурата за 
набиране на кандидати при централизира­
ното провеждане на студентските стажове 
се оповестява с публикуването на обявление 
на портала.
(2) Броят на местата за стажанти за всяка 
администрация, тяхното разпределение по 
административни звена и изискванията към 
стажантите се въвеждат на портала от съот­
ветните координатори и се потвърждават от 
дирекцията по чл. 4, ал. 1. След потвържда­
ването им стажантските позиции могат да 
бъдат обявени и на страницата на конкретната 
администрация в интернет.
(3) Администрациите задължително из­
ползват портала и при децентрализираното 
провеждане на студентските стажове. 
Чл. 7. Срокът за кандидатстване за ста­
жантските позиции се обявява на портала и 
не може да бъде по-кратък от 10 дни.
Чл. 8. (1) За провеждане на стаж могат да 
кандидатстват български студенти, които се 
обучават в български или в чуждестранни 
висши училища, както и чуждестранни сту­
денти, които се обучават в български висши 
училища.
(2) Кандидатите трябва да са с непрекъснати 
студентски права и да се обучават в профе­
сионалното направление, което се изисква за 
конкретната стажантска позиция.
Чл. 9. (1) За участие в процедурите за наби­
ране и подбор кандидатите трябва да създадат 
свой профил в портала, като се регистрират 
чрез попълване онлайн на формуляр за ре­
гистрация. При регистрацията всеки кандидат 
получава уникален идентификационен номер. 
Кандидатите нямат право да създават повече 
от един профил.
(2) Кандидатстването за обявените пози­
ции се извършва онлайн, като един кандидат 
може да посочи не повече от пет стажантски 
позиции, когато процедурата се провежда 
централизирано.